Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: a külön jogszabályban [61/1999. (XII. 1.) EüM rendelet] foglaltaknak megfelelõen felmérni. A megbetegedési
Paragraph Index: 540

7. Tetanusz elleni védõoltás: Azon személyek számára, akik olyan munkakört látnak el, melynek esetében földdel szennyezett sérülések elõfordulhatnak (mélyépítés, mezõgazdasági tevékenység, állatgondozás stb.), a munkáltatónak gondoskodnia kell a dolgozók tetanusz elleni védettségének folyamatos fenntartásáról. Ha a munkavállaló az életkorhoz kötött kötelezõ valamennyi tetanusz elleni oltásban részesült, az utolsó oltást követõ 10 év múlva emlékeztetõ oltásban kell részesíteni, s hasonló munkakör ellátása esetén az oltásokat 10 évenként kell ismételni. Az oltások végezhetõk monovalens tetanus, vagy diftéria-tetanusz oltóanyaggal.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes